**ТЕХНИЧЕСКА СПЕЦИФИКАЦИЯ**

**„Осигуряване на самолетни билети за превоз по въздух на пътници и багаж при служебни пътувания в чужбина за нуждите на Община Габрово“**

**Настоящата обществена поръчка включва следните дейности:**

1. Участникът, определен за изпълнител, трябва да осигурява самолетни билети за превоз по въздух на пътници и багаж при служебни пътувания в чужбина в рамките на работното време на Община Габрово (от 8:15 ч. до 17:00 ч.), а при извънредни обстоятелства да осигури възможност за обслужване и в извънработно време, включително в почивни и празнични дни.
2. Участникът, определен за изпълнител, трябва да осигурява самолетни билети по редовни въздушни линии – икономична класа по възможност с директни полети или такива с минимален брой прикачвания, с възможно най – благоприятните цени на авиокомпаниите към момента, в който се изготвя предложението, и при най – пълно съответствие с конкретната заявка на възложителя.
3. Изпълнителят трябва да прилага всички валидни към датата на пътуването отстъпки на авиокомпаниите (седмичен престой, уикенд правило, сезонни отстъпки, минимален престой и други промоции), бонусни програми, намаления за групови пътувания, както и преференции, които авиокомпанията предлага в резултат на сключени споразумения.
4. Изпълнителят трябва да предложи най – ниските цени предлагани от авиокомпаниите, които включват цената на билета, летищни такси, такси сигурност, както и всички други данъци и такси, предвидени от националното законодателство, валидни към датата на пътуването, съгласно изискванията за изпълнение на поръчката и ценовото предложение.
5. Комуникацията между възложителя и изпълнителя във връзка с резервирането и издаването на всеки конкретен самолетен билет ще се осъществява по електронна поща. Заявката се изпраща по електронна поща от представител на възложителя. Същата се адресира до определено/ни със сключения договор за обществена поръчка лице/а, от страна на изпълнителя.
6. Изпълнителят закупува съответните самолетни билети, заедно с необходимите електронни счетоводни документи – фактура или протокол, изпраща резервираните билети до съответния отдел/дирекция, от които е направена заявката по електронен път заедно с разбивка на цената на самолетния билет.
7. За всяка конкретна заявка Изпълнителят трябва да предоставя отговор на възложителя, **най – късно в срок до 3 часа/180 минути** след получаване на заявката по електронна поща, като в отговора следва да се съдържат възможни директни превозвачи за реализиране на пътуването, а при невъзможност за такива – с минимален брой подходящи връзки за съответните дестинации, като се представят **най– малко три варианта** (маршрути и превозвачи) и с възможно най – ниски тарифи на авиокомпаниите към датата на пътуването. Предложението трябва да съдържа най- малко следната информация за самолетния билет: авиокомпания, маршрут, часове на полетите, престой (в случай, че има такъв), цена, срок на изтичане на резервацията, както и количество включен багаж.
8. Изпълнителят следва да предоставя оферти за самолетни билети, в които се съдържа информация за срока на изтичане на самолетната резервация при съответната предложена крайна цена, както и предложена цена на билет, който подлежи на промяна (поради смяна на лицето, периода или отпадане необходимостта от командировката).
9. Изпълнителят трябва да осигурява и да информира Възложителя за приложимите тарифи и условия за превоз на свръх багаж, в съответствие с политиката на авиокомпанията, изпълняваща полета.
10. В рамките на срока на валидност на резервацията за одобрения от Възложителя вариант за пътуване Изпълнителят следва да издаде самолетен билет.
11. Участник, определен за Изпълнител, няма право да предлага варианти за пътуване и оферти, включващи полети на авиокомпании, на които е забранено да летят в европейското въздушно пространство, поради недостатъчно ниво на сигурност.
12. В случай на извънредни обстоятелства, възникнали след закупуването на самолетен билет, непозволяващи осъществяването на полет от съответното пътуване, участникът, определен за изпълнител, е длъжен да уведоми Възложителя своевременно и да съдейства за възстановяване на стойността на билета или за безплатно премаршрутиране на пътниците чрез съгласуване с авиокомпанията, чийто полет няма да бъде осъществен или да осигури билет със същата или с друга авиокомпания, в съответствие с изискванията на Възложителя.
13. Участникът, определен за изпълнител, следва да гарантира конфиденциалност (включително защита на личните данни) на извършваните пътувания (пътници, дати, маршрути, превозвачи и др.) и да не разкрива такава информация пред трети лица. Обработването на лични данни на физически лица, в процеса на изпълнение на договора, ще се извършва при условията на Общия регламент за защита на личните данни – Регламент (ЕС) 2016/679 и приложимото национално законодателство.
14. Участникът следва да е член на IATA (Международна асоциация за въздушен транспорт) или да притежава акредитация от IATA (акредитиран агент на IATA).
15. Участникът следва да има право да резервира, издава и продава самолетни билети чрез глобална резервационна система „Амадеус“/Amadeus/, “Галилео“/Galileo/ или друга еквивалентна система за резервация и продажба на самолетни билети, като системата следва да предлага висока степен на пълна, достоверна и актуална информация на наличните цени на самолетните билети.

Всеки участник трябва да изготви техническо предложение за изпълнение предмета на поръчката, което трябва като минимум да включва срок за предоставяне на варианти за пътуване от получаване на писмено запитване – изразява се в брой минути.

Ценовите предложения на участниците следва да включват следните компоненти:

Попълнено Приложение – дестинации с максимални цени в лева без включен ДДС на самолетни билети до дестинациите, посочени в приложението.

Такса за издаване на самолетен билет (такса обслужване) – изразява се в лева, със стойност цяло положително число. Участникът следва да посочи единствено размер на таксата за издаване на един брой билет, без посочване на варианти, за да се избегнат неясноти. Предложените тарифи трябва да са за директни полети / до дестинации, за които има такива / или за полети с най-добри връзки през междинни летища. Предложените в Приложение - дестинации тарифи/цени (Тарифа max) на самолетните билети са максимални и включват и дължимите летищни такси, такси за сигурност и други такси, които се заплащат от Възложителя, без включена такса за издаване на самолетен билет. При изпълнение на договора за всеки конкретен случай Изпълнителят може да осигури самолетни билети, които са на по-ниски цени от предложените максимални в Приложение –дестинации.

**Важно:** При условие, че по време на изпълнение на договора избраният изпълнител достави самолетни билети на стойност по-висока от предложените от него максимални тарифи, разликата е за сметка на изпълнителя. **Изискването важи за попълненото Приложение – дестинации!**

В офертите максималните тарифи на самолетните билети и таксите за издаване на самолетен билет (такса обслужване) се посочват в лева, без ДДС.

В Приложение - дестинации дестинациите, за които ще са необходими самолетни билети за срока на договора не са изчерпателно изброени.

За дестинациите, непосочени в Приложение – дестинации, изпълнителят е длъжен да предлага при всяка конкретна заявка най – ниските на пазара нетни тарифи, предлагани от авиокомпаниите към момента на подаване на предложението от изпълнителя за съответната заявка. Най – ниските нетни тарифи се доказват от изпълнителя при подаване на предложените варианти за изпълнение на заявката чрез представяне на документи и/или подробна информация от авиокомпаниите, предлагащи самолетни билети за заявените дестинации.